Mount Nyangani

Mount Nyangani on Eastern Highlands -vuoristoon kuuluva vuori Zimbabwessa. Se sijaitsee Nyangan kansallispuiston alueella noin 110 kilometriä luoteeseen Mutaresta. Vuoren huippu (2 592 m) on Zimbabwen korkein kohta.

Mount Nyanganilta saa alkunsa kolme jokea: Nyamuziwa, Gairezi ja Pungwe.

Mount Nyangani tunnetaan monista siellä sattuneista katoamistapauksista, joihin alueella on liitetty yliluonnollisia uskomuksia. Vuorikiipeilijöiden kuolemantapauksia on myös sattunut lukuisia.

Lähteet 

Afrikan vuoret
Zimbabwen maantiede